Document ID: /roh_data/filtered/fineweb-2-filterrobots_roh.jsonl.gz/58035

Lavurs da perfuraziun per il nov tunnel da l'Alvra han cumenzà
- Actualisà Mardi, 1.9.2015, 7:55
Oz han cumenzà las lavurs da perfuraziun al portal nord dal tunnel da la viafier da l'Alvra: quai suenter 14 mais da lavur preparatorica intensiva.
Per la Viafier retica e per las interpresas che han da far la lavur saja quai in mument decisiv. En preschientscha dal president dal cussegl d'administraziun da la RhB, Stefan Engler han ins cumenzà las lavurs cun ina pitschna festa.
Ils custs totals per il nov tunnel èn calculads cun 345 milliuns francs. Sche tut va tenor plan duess el vegnir inaugurà l'onn 2020.
RR novitads 18:00